Avlije i baštine kao dio hortikularne baštine BiH

## UNIVERZITET U SARAJEVU

Poljoprivredno-prehrambeni fakultet

Velika ljubav prema cvijeću i prirodi, koja je kod starih orijentalnih naroda bila ponekad uzvišena čak na stupanj religije, nesporno je uticala na slikovit smještaj starog grada u pejzaž, na stepenastu izgradnju bosanskih kuća sa doksatima, te kućnim vrtovima i baštama, koje zatvorenim prostorima, oblikovanjem i prirodnim smještajem cvijeća i drveća govore više od pisanih spomenika i narodnih pjesama o smislu i čežnji naših pradjedova za cvijećem, živopisnim bojama, žuborom vode i tihom spokojstvu.

Ti maleni kućni vrtovi, zapravo vrtna dvorišta, oploćena prirodnim kamenim pločama ili kaldrmom od oblutaka, zatvorena zidovima prema susjedstvu, služila su kao dodatni stambeni prostor, u kome se ljeti odvijao značajan dio obiteljskog života.

Ovakav individualni vrtni tretman uz svaku kuću, karakterističan je za izgradnju starih bosanskih dvorišta.

Vrt je dio kulture i odraz načina života, religije, tradicije i društvenih prilika.

Vrtovi uz individualne stambene zgrade formirani su pod uticajem tzv. istočnjačkog vrta čija su osnovna oblikovna načela bila:

* Intimnost
* Kult vode
* Kontrast
* Miris

> Stambena arhitektura Bosne i Hercegovine bila je prilagođena ljudskoj mjeri i potrebi.Skoro svaka kuća Bosne je imala bašču sa mnogo vode i cvijeća, a gdje god je bilo moguće, kuće su podizane kraj tekuće vode.
>
>

> To je uz obilje zelenila stvaralo poseban ugođaj. Na taj način kuće su dobijale ljepši izgled, jer same avlije i bašče oko kuća davale su lijepi dojam
>
>

Veličina avlije rezultat je nekoliko faktora. Prije svega imovinskog stanja njenog vlasnika i položaja koji zauzima. Zauzimala je cijeli slobodni prostor od ulazne kapije do kuće. Veličina prvenstveno zavisi od veličine raspoloživog prostora, te nema neke određene zakonitosti u donosima dužine i širine avlija. Oblik je uvijek geometrijski pravilan, pravougaoni, uz izgradnju podzida na lokacijma sa nagibom.

Bosanske avlije su rađene po uzoru na islamske vrtove. Pošto je Islam isključivao svaku mogućnst stvaranja posebnih kultura, vrtovi su bili povezani sa arhitekturom i izvedeni raskošno sa brojem detalja (fontane, skulpture, drveće, grmlje, cvijeće i vaze).

U islamskim vrtovima su bila prisutna tri elementa:

1. voda,
2. boja
3. miris.

Voda u islamskim vrtovima nalazi se u svim svojim modifikacijama i to u obliku kanala, vodoskoka, bazena, fontana itd

.Biljni elementi (drveće, grmlje i cvijeće) većinom su odabirani na osnovu lijepog izgleda, boje i mirisa. Tu se uzgajaju japanska dunja, jorgovan, jasmin, čempresi itd.

**Tako prve avlije nastaju po uzoru na islamske vrtove.**

* Bosanske avlije i ako su bile rađene po uzoru na islamske vrtove imale su niz svojih specifičnosti.
* Te specifičnosti su neke do danas sačuvane, dok su neke ostale kao lijepa slika bosanske prošlosti i tradicije.
* Od islamskih vrtova bosanske avlije su preuzele osnovne elemente, a to su: voda, boja i miris.
* Ovi elementi su bili praćeni bosanskom kulturom, tradicijom i običajima.

Primjer bosanske avlije je Svrzina kuća u Sarajevu koja posjeduje niz svojih specifičnosti.

Svrzina kuća je jedan od najbolje očuvanih objekata stare muslimanske stambene arhitekture.

U Svrzinoj kući se može vidjeti sve ono što je nekada sačinjavalo avliju i baštu, a danas se nažalost samo na pojedinim mjestima to može naći

Tipičnu bosansku cvijetnu avliju prepoznatljivom ćine

Biljni elementi;

Arhitektonski elementi kompozicije;

Vrtno – stilske karakteristike.

## Biljni elementi

Kombinacija boja i usklađenosti biljnog materijala po visini ima značajnu ulogu u oblikovanju avlija.

Ukupnost prostorno – vizuelna vrijednost postignuta je odnosom jakih boja cvijeća na bijeloj pozadini zida i kuća ili odnosom naspram tamnog zelenila.

Cvijeće se javlja kao osnovni gradivni materijal unutar kompozicijske cjeline.

Biljni materijal sarajevskih avlija čini:

* grmlje,
* trajnice,
* jednogodišnje cvijeće,
* dvogodišnje cvijeće i
* lukovičasto i gomoljasto cvijeće.

### Grmlje

Grmovi u avlijama su bili prisutni isključivo zbog lijepog mirisa i boje.T

ako od grmova najzastupljeniji su:

1. Buxus sempervirens L. (šimšir),
2. Jasminum fruticans L. (jasmin),
3. Rosa sp. (ruža),
4. Syringa vulgaris L. (jorgovan) i
5. Viburnum opulus L. (kartop)

#### Šimšir (Buxus sempervirens)

Šimšir i drugo zimzeleno žbunje puštano je da slobodno raste, dok se danas više teži orezivanju

#### Ruža (Rosa sp.)

Penjačice imaju značajnu ulogu u oblikovanju avlija posebno vinova loza , dok je autentičan elemenat prisustvo đul – behara (Rosa sp.), crvene boje, te bršljan (Hedera helix) što prekriva zidove.

#### Syringa vulgaris L. (jorgovan)

Jorgovani su bili zastupljeni još u islamskim vrtovima. Zbog lijepog mirisa i boje počeli su se uzgajati i u avlijama i baščama. Tako danas jorgovan predstavlja nezaobilazni elemenat bosanskih avlija

### Sezonske cvjetne kulture

Avlijom dominira cvijeće, sezonsko – jednogodišnje i dvogodišnje, koje se često samo razmnožava sjemenom.
Sezonsko cvijeće se sadi u sofama, bez određenog pravila, u međuprostorima koji nisu popunjeni trajnicama. Iako na prvi pogled ovakav oblikovni postupak djeluje bez reda, ipak se velika pažnja posvećuje koloritu i rasporedu biljaka po visini kako bi se postigle lijepe kombinacije.

Zastupljenost vrsta namijenjenih uzgoju u saksijama je niska (oko 6,09 %) i one se odlikuju lijepom bojom cvijeta i mirisom

Tokom toplog dijela godine nalaze svoje mjesto u avliji, ali se s prvim mrazom unose se u kuću, najčešće se smještaju u prozore.

Karakteristika autohtonog vrtnog stila je upotreba mušketina (Pelargonium zonale), blagene (Pelargonium peltatum) i paparose (Pelargonium radula) kao lončanica.

### Jednogodišnje cvjetne kulture

Jednogodišnje cvijetne vrste koje su prisutne u sarajevskim avlijama su:

* Althaea rosea L. (sljez),
* Antirrhinum majus L. (zijevalica),
* Calendula officinalis L. (neven),
* Chrysanthemum carinatum L. (krizantema),
* Impatiens balsamina L. (lijepi dečko),Ipomea tricolor Roth. (ladolež),
* Petunia hybrida Vilm. (petunija),
* Portulaca grandiflora Hook (prkos),
* Salvia splendens L. (salvija),,
* Tagetes erecta L. (visoka kadifica),
* Tagetes patula L. (niska kadifica),
* Tropaeolum majus L. (dragoljub)
* Zinnia elegans Jacq. (cinija).

### Dvogodišnje cvijeće

Najzastupljenije dvogodišnje cvijetne vrste u avlijama su:

* Cheiranthus cheiri L. (zimski šeboj),
* Dianthus barbatus L. (turski karanfil) i
* Viola wittrockiana L. (maćuhica

### Penjačice

Penjačice, također pripadaju obaveznim biljnim elementima, a posebno vinova loza (Vitis vinifera L.) koja se uzgaja na odrini. Pored vinove loze specifikum tradicionalnog vrtnog stila je prisustvo

đulbehara26 (Rosa sp.) karakteristične crvene boje. Tu su još sabahhair (Ipomoea purpurea Roth.), sarmašik (Hedera helix L.) te vrsta iz fam. Vitaceae kao što su: Parthenocissus quinquefolia (L.) Planch. (Syn.: Vitis hederacea Ehrh.) ili Parthenocissus tricuspidata (Sieb.& Zucc.) Planch. (Syn.: Vitis inconstans Miq.).

### Travnjak

Travnjak je obično vezan za ulazni dio, staze po kojima se kroz bašču kretalo.

Travnjak je prirodan, sačinjavaju ga samonikle biljke. Ukoliko je u bašči prisutan kanal kroz koji teće voda, prostor oko kanala je vrlo često obrastao travom. Ulazni dio bašće i staze kojima se kretalo kroz njih, nisu uvijek bile jednostavne travnate kompozicije.

U kuću se ulazilo s ulice, kroz kapiju koja je uvijek bila naglašena i dekorisana na različite načine. Između kuće i avlije nemoguće je povući jasnu granicu

Arhitektonski elementi u sarajevskoj avliji
Od arhitektonskih elemenata u sarajevskoj avliji od davnina do danas prisutni su:

* zid i ograda,
* kaldrma,
* sofa i
* voda.

### Pristup u kuću i avliju-komunikacije

U kuću se ulazilo s ulice kroz kapiju koja je uvijek bila naglašena i dekorisana na različite načine.
Ovakav ulaz u kuću i danas je aktuelan, te predstavlja lijep detalj koji se javlja i kod savremenih vrtova.

### Hajat

Hajat je prostorija na otvorenom, služi za odmor, razgovor i rad.
To je najkonkretniji primjer direktnog povezivanja enterijera kuće s vrtom ili njena direktna povezivanja s prirodom.

### VODA

Voda se javila kao posljedica orjentalnog vrtnog stila. U avlijama i baščama kult vode je bio posebno naglašen. Ljudi su pravili kanale i dovodili vodu u avlije i bašče.
Ljepoti ambijenta avlija i bašča znaćajno su doprinosile česme s kamenim koritima iz kojih je

neprestano tekla voda i žuboreći kanalima otjecala kroz avliju i bašću. Šadrvani su bili prisutni u imučnijim kućama, pogled na vodu, njen žubor i prisustvo tokom ljetnih dana je omogučavalo prijatnu svježinu.

Kao vrelo života, nositeljica i davateljica i opstojni element života, voda je bitan, ključan, osnovni dio svakog pejsaža.

Voda je bila prisutna u svim svojim modifikacijama:

* u vidu kamenih korita,
* česmi,
* bunara,
* šadrvana,
* kanala

### Česme

Posebnu draž avlijama i baščama davale su česme s kamenim koritima iz kojih je neprestano tekla voda i žuboreći otjecala kanalima. Šadrvani su prisutni u imućnijim kućama.

> **„ U ovom šeheru ima preko stotinu deset česama iz kojih teče zdrava voda. One uopće nemaju slavina, nego teku stalno. Česma je oduvijek predstavljala elemenat vode uz ćesmu se sadi đul – behar ruža se naglašava zelenilom.”**
>
>

> **„Tu se čovjeku čini da može dugo živjeti, Jer na hiljadu mjesta po Sarajevu teku česme iz vrela neumrlosti"**
>
>

### Bunari

> **“ Ima sedam stotina bunara. Kako se velike vode za vrijeme zime zahlade, to se onda upotrebljava voda iz ovih bunara. Stanovnici Bosne su po prirodi mudri pa zimi piju bunarsku vodu smatrajući da je to zdravo.“**
>
>

### Žive vode – tekućice

Likovno još bogatije cvjetne avlije su bile one sa živom vodom – tekućicom.

Niko više od orientalaca nije znao cijeniti prirodni fenomen vode.•U kulturama, izraslim na starom Bliskom Istoku, voda je, pored praktične vrijednosti, dobila i viša, superponirana značenja, postala predmetom kulta i sadržajem rajskih vrtova

### Dispozicija avlije

Prostorna organizacija avlije razvijala se paralelno s razvojem kuće. Izgrađena od autohtonog materijala skladno ukomponovanog s autohtonim biljem djeluje spokojno i profinjeno.

Centar je stambenog kompleksa, oko kojeg su nanizani stambeni objekti i bašča.

Zid i ograde

Avlijom dominira bijela boja zida, sivkaste boje kaldrme i zelena boja šimšira ili drugog zimzelenog žbuna.

Ove tri boje su predstavljale pozadinu na kojoj se posebno istiću cvjetovi crvene boje, zbog čega ova boja dominira avlijom.

Crvena boja je omiljena, prisutna je u mnogo nijansi, zatim žuta i cvijeće bijelih cvjetova

### Sofa

Ovaj arhitektonski elemenat javlja se u dva oblika:

* sofa za sjedenje i
* cvijetne sofe.

Sofe za sjedenje su trvnate površine koje su se nalazile u avliji i bašči, a cvijetne sofe su namijenjene uzgoju cvijeća na stalnom mjestu i predstavlja organizaciju elemenata avlije na našem prostoru.

U ljetnom periodu avlija je imala karakteristićan dnevni boravak, služila je kao trpezarija ali i prostor za predah u kasnim popodnevnim većernjim satima.

### Odrina

Odrina predstavlja modifikaciju sjenica vinove loze i vrlo značajan estetsko – dekorativni i funkcionalni element prisutan u avlijama.

Odrina je specifična po jedinstvu biljne i arhitektonske komponente. Ima višestruku ulogu dekorativnu, upotrebnu i funkcionalnu. U funkcionalnom pogledu stvara potrebnu hladovinu koja pogoduje čovjeku, ali i nekim vrstama ukrasnog bilja. Kako je vinova loza listopadna kultura vrlo je pogodna za formiranje ovog vrtnog elementa tokom zime omogućava punu osunčanost prostora, a tokom ljeta hlad

Ovaj vrtni element je prisutan i danas u vrtovima južnih područja Bosne i Hercegovine. Svojim izgledom dopunjava avliju, naglašavajući i ističući kako svoju tako i ljepotu avlije. Iako se javlja u različitim vrtnim stilovima, njena zastupljenost u bosanskim avlijama, vjerojatno je posljedica uticaja renesansnih vrtova Dalmacije, a posebno Dubrovnika.

### Kaldrma

Kaldrma je bila nezamjenjivi elemenat i značajan u komunikacijiskom pogledu zbog ćega se njenoj pravilnoj izvedbi posjećuje velika pažnja.

Velićina kamena je vrlo znaćajna, kamen malih dimenzija zahtijeva mnogo vremena kod izgradnje, rad sa krupnim kamenom stvara grubu teksturu koja gubi lijep izgled.

Razlikuju se tri oblika kaldrme:

* kaldrma od oblutka,
* kaldrma od kamenih ploća i
* kaldrma od kamena.

### Bašča

* Bašča je prostor namijenjen proizvodnji:
* voća (najčešće jabuka, kruška, kajsija, trešnja idr.)
* povrća (najčešće krompir, paprika, paradajz i dr.)
* travnjak,
* kanali za tekuću vodu,
* začinsko i ljekovito bilje,
* te ukrasno bilje

> **„Ovdje ima dvadeset i šest hiljada bašča kao rajskih vrtova, a kroz svaku teče živa voda.Ti su vrtovi krasni kao zemaljski raj. Ukrašeni su raznovrsnim hladnjacima, bazenima i šadrvanima.**
>
>

## Svrzina kuća u Sarajevu

Sam ulazak kroz avlijska vrata čini da se osjetite dijelom daleke, ali i prisne prošlosti, jer već na prvom koraku kaldrma na sebe preuzima teret da vas povode preko avlije

Kuće su imale dva posebna dijela, muški dio, u koji je svako mogao ući (selamluk, baškaluk). Koristio se kao prenoćište, ali i za primanje gostiju služio je kao musafirhana.

U avliji je stari dio kuće koji u prizemlju ima kamene magaze – ostave, dok se drvenim stepenicama penje na prostranu **verandu - divanhanu** s kamerijom, koja služi za sjedenje, vez i muhabet.

U prizemlju se nalazi prostorija za mušku poslugu koja stoji na usluzi domaćinu i njegovim gostima.

Sobe na spratu imaju izbačeni dio ulične fasade - **ćošak** u funkciji vidikovca, te interni prolaz, **mabejin**, za žensku kuću u kojoj se odvijao pravi porodični život.

Arhitektura je podređena intimnosti domaćeg života, tako sto je ženski dio kuće - **haremlu**k podalje od ulice do koje je njen prednji dio - **selamluk.**

U prizemlju ženske avlije nalazi se - **čekme dulaf**, naprava za dodavanje hrane tako da žena ostane neprimjećena

**Za razliku od prednje avlije ova druga je još intimnija, čistija i zasađena cvijećem, a vrata preko bašče obezbeđuju kontakt sa susjedstvom i bez odjeće propisane za ulicu.**

Velika soba u prizemlju - **tablani halvat**, služila je za porodične svečanosti. U **njoj se ogleda jednostavnost starinskih enterijera i odsustvo namještaja u evropskom smislu.**

Glavne građevinske karakteristike su drveni strop - **šiša**, lijepo rezbareni plakari – **musandere**, za posteljinu, knjige, pribor za kafu i pušenje, i tipične bosanske zemljane peći sa lončićima.

Tu je i tipična **abdehsthana**, mjesto za uzimanje abdesta prije namaza.

Sa verande se ulazi u pojedinačne sobe koje u običnom životu imaju neutralan izgled, jer zahvaljujući predmetima koji se po potrebi iznose iz dušekluka, svaka soba se može brzo preurediti u spavaću, trpezariju ili gostinsku sobu.

Namještaj sačinjavaju uglavnom tkanine: veliki ćilim, vezovi, široki minderluci sa istočnjaćkim – **brusali,** jastucima za sjedenje na alaturka način, odnosno sa ukrštenim nogama

•Po uglovima su razne ukrasne posude. Tu je i obavezno cvijeće po prozorima, **nargila** za pušenje, stalak za knjigu **- rahle,** te niski stalak za sjedeće čitanje i pisanje zvani - **peštahta.**

Na zidu je stari sahat sa utezima i alaturka brojevima.

U starije vrijeme su se kuće osvjetljavale svijećama. Izložen je lijepo gravirani svijećnjak, a na stropu je dekorativni luster sa čašama sa uljem kao drugim načinom osvjetljavanja. Ispod lustera je velika carigradska **mangala** u koju se stavljao žar da grije prostoriju, a također i za pripremanje kahve.

•Sa strane su stočići – **peškuni,** sa rezbarijom domaćih majstora, a služe za posluživanje **musafira.** Na zidovima, uvijek bijelo okrečenim, nalaze se, umjesto slika, l**evhe.**

Raskoši soba doprinosili su još lijepa **lamba**, zidni sahat, ukrasni istočnjaćki predmeti, te ukrasno ogledalo

Posteljina je od tkanine domaće izrade, a jorgan bogato ukrašen zlatnim vezom.

Uz postelju je kolijevka za dijete – **bešika,** sa vezenom posteljinom. S obzirom da se ova soba graniči sa muškom avlijom na prozorima su drvene rešetke - **mušepc**i.

Druga veća soba ima izlged trpezarije. Na sredini je pokretni sofra oko koje se sjedi na podu sa ukrštenim nogama.

Prije i poslije objeda obavezno su se prale ruke, za šta su služili - **leđen i ibrik**, postavljeni u uglu sobe

U **teredžama** je izloženo tipično bakreno posuđe sa graviranim šarama.

Svaka soba je imala zemljanu peć kombinovanu sa intimnim kupatilom - banjicom

U samoj peći je lonac za zagrijevanje vode iz koga se zatim sipa u obješeni sud koji ima funkciji tuša.

Tu su obavezno **peškir i peštemalj**, jer je potencirana islamskim propisima čistoća bila na izrazito visokom nivou.
Kategorija:Radovi